10 ลายผลไม้และน้ำตก

(เทคนิคการโรยน้ำตาล)



ภาพที่ 138 ลายผลไม้และน้ำตก

1. ออกแบบลาย ผลไม้ น้ำตก ลอกลายลงบนผ้าแล้ว นำผ้ามาขึงบนเฟรม ขนาด 76 × 48 นิ้ว ที่เตรียมไว้ เขียนขี้ผึ้งเหลวตามลาย ในรูปแบบตัดเสื้อ โดยจัดเป็นกลุ่ม



ภาพที่ 139 การเขียนขี้ผึ้งเหลว

1. การจัดกลุ่มและองค์ประกอบของภาพ
   * การจัดกลุ่มด้านหน้าทั้งสองด้าน ต้องให้คล้ายคลึงกันถ้าเป็นรูปผลไม้ก็จะต้องมีทั้งสองด้าน
   * การจัดกลุ่มควรจัดให้อยู่ในเรื่องราวเดียวกับข้างหน้าและควรให้ภาพสมดุลกันในที่นี้เป็นลายน้ำตกด้านหลังและมีผลมังคุดตรงกระเป๋าเสื้อพร้อมตรวจดูเส้นขี้ผึ้งเหลวว่ามีตอนไหนขาดก็นำขี้ผึ้งเหลวมาเขียนทับให้เรียบร้อย



ภาพที่ 140การจัดกลุ่มและองค์ประกอบของภาพ

1. ในการลงสีควรลงให้เหมือนธรรมชาติมากที่สุด เพื่อให้ดูภาพใกล้เคียงกับความจริง



ภาพที่ 141 การลงให้เหมือนธรรมชาติ

1. การจัดภาพให้สมดุล
   * การจัดสีที่สมดุลกันและมองภาพได้อย่างชัดเจน อย่างภาพนี้เป็นผลไม้เราก็ลงสีให้เหมือนจริง มะพร้าวสีเขียว , มังคุดสีม่วง , เงาะสีแดง , ส้มโอสีเขียว , ลางสาดสีน้ำตาล , กล้วยหอมสีเขียวอมเหลือง , มะม่วงหิมพานต์สีส้มอมน้ำตาล แล้วลงสีให้เข้มดูสะดุดตา
   * การระบายองค์ประกอบของธรรมชาติ ก็คือ ลงสีก้านสีใบ มีแสงเงาในลายของผลไม้เอง ส่วนน้ำตกก็ใช้เทคนิคลายน้ำเข้ามาช่วย เพื่อให้ดูเหมือนจริงมากขึ้นแล้วเพิ่มสีม่วงเข้ม สีน้ำเงินตามแนวลำธารเพื่อความลึกของภาพ



ภาพที่ 142 การจัดภาพให้สมดุล

1. เมื่อลงสีลายครบหมดแล้วลงสีพื้นด้วยสีเข้มที่ตัดกับสีผลไม้ ในที่นี้ใช้สีแดงสด ทิ้งไว้ให้สีหมาดแล้วโรยด้วยน้ำตาลทราบเม็ดใหญ่ โรยให้กระจายตามที่ต้องการ



ภาพที่ 143 การลงสีพื้นด้วยสีเข้มที่ตัดกับสีผลไม้

1. วิธีการโรย

ในการโรยควรโรยให้ต่ำเพราะจะไม่ทำให้น้ำตาลทรายที่ตกลงจากมือกระเด็นไปถูกลายจะทำให้เป็นรอยด่างได้ ทิ้งไว้จนเกิดรอยด่างในลาย



ภาพที่ 144 วิธีการโรยน้ำตาล


1. ภาพแสดงหลังจากการโรยน้ำตาลจะเห็นได้ชัดว่าน้ำตาลทรายที่โรยไม่จัดกลุ่มจะกระจายและแตกลายออกมาสวยงาม เมื่อเป็นที่พอใจแล้วให้กวาดน้ำตาลที่เหลือทิ้งไป



ภาพที่ 145 หลังจากการโรยน้ำตาล

1. ด้านบนให้ลงน้ำเปล่าก่อนแล้วลงสีแดงเข้ม การระบายสีให้กลมกลืนกันควรระบายจากสีเข้มแล้วให้อ่อนลงไปเรื่อย ๆ ดังรูป

- ตัวอย่างการจัดองค์ประกอบรูปของกระเป๋าเสื้อให้อยู่ในเรื่องราวเดียวกัน คือมังคุดเต็มลูกกับครึ่งลูก เขียนขี้ผึ้งเหลวกั้นสีไว้ด้านนอก



ภาพที่ 146 การจัดองค์ประกอบรูปของกระเป๋าเสื้อ

1. ภาพสมบูรณ์ของชิ้นงานที่จะนำไปแปรรูปเป็นเสื้อ 1 ชิ้นงาน ขนาด 2 หลา ได้เสื้อ 1 ตัวตามขนาดของผ้า คือ ชิ้นหน้าเป็นรูปผลไม้ทั้งซ้ายและขวา ชิ้นหลังเป็นลายน้ำตก แขนเสื้อกับปกเป็นลายสีแดงเข้ม กระเป๋าเป็นรูปมังคุด




ภาพที่ 147 ภาพสมบูรณ์ของชิ้นงาน

1. เคลือบน้ำยาโซเดียมซิลิเกตเสร็จแล้วควรทิ้งไว้ในที่ร่มประมาณ 8 ชั่วโมง หากจำเป็นต้องใช้เฟรมทำชิ้นอื่น ก็ให้เก็บม้วนใส่พลาสติก มัดปากถุงด้วยหนังยาง เมื่อครบ 8 ชั่วโมง จึงนำไปล้างเอาน้ำยาโซเดียมซิลิเกตเคลือบออกให้หมด แล้วแช่น้ำทิ้งไว้รอการต้ม
2. ส่วนผสมของการต้ม

น้ำสะอาด🠮 ใส่ผงซักฟอกลงไปประมาณ 1 ช้อนโต๊ะ 🠮 ตั้งไฟให้เดือด

วิธีการต้ม

* + ควรบิดน้ำให้หมาด แล้วจุ่มผ้าที่มีขี้ผึ้งเหลวลงไป
  + จุ่มแล้วยกขึ้นลงหลาย ๆ ครั้งเพื่อให้ขี้ผึ้งเหลวหลุดออก
  + ใช้อุปกรณ์ช่วยหรือใช้ไม้เขี่ยให้ชิ้นงานโดนน้ำร้อนให้ทั่วชิ้นงานเพื่อให้ขี้ผึ้งเหลวและสีหลุดออก



ภาพที่ 148 ส่วนผสมของการต้ม

1. วิธีการยกชิ้นงาน

- ดูให้ละเอียดว่าขี้ผึ้งเหลวหลุดออกหรือยัง สังเกตว่าในขณะน้ำเดือด ขี้ผึ้งเหลวที่หลุดออกจะไปรวมตัวอยู่บริเวณริมขอบภาชนะที่ใช้ต้มน้ำตรงกลางที่น้ำกำลังเดือดพล่านจะไม่มีขี้ผึ้งเหลวลอยอยู่บนผิวน้ำ เมื่อจะยกชิ้นงานจากน้ำเดือดก็ให้เลือกตรงจุดนี้ จะได้ไม่มีขี้ผึ้งเหลวติดผ้ากลับมาอีก

- ให้ยกในแนวดิ่งเพื่อให้ขี้ผึ้งเหลวไหลหลุดออก

- นำไปล้างน้ำทันที

- ล้างประมาณ 3 -4 ครั้ง แล้วนำไปผึ่งในที่ร่มหรือแดดอ่อน ๆ